Напрыканцы верасня 1939 года тэрыторыя Заходняй Беларусі апынулася занятай Чырвонай Арміяй у выніку пахода на Польшчу, якая з 1 верасня на заходніх рубяжах вяла барацьбу з нацыстамі. Падзел Польшчы быў прадугледжаны жнівеньскімі дамовамі паміж Берлінам і Масквой, вядомы пакт Молатава—Рыбентропа. Саветы ўсталёўвалі сваю ўладу, рыхтаваліся да далучэння Крэсаў (Заходняя Беларусь і Украіна ў складзе міжваеннай Польшчы). У першую чаргу пад рэпрэсіі трапілі ўрадоўцы, паліцэйскія, вайскоўцы ды леснікі, усе, хто меў зброю і адміністрацыйны рэсурс. За землеўладальнікаў і бізнесоўцаў бальшавікі ўзяліся ў снежні 1939 года, калі адбылося ўз’яднанне. Трагедыя ў Парэччы сталася ў кастрычніку.